Bernard Golomeić, student

Hrvatski Studiji

Sveučilište u Zagrebu

PISMENA PRIPREMA ZA IZVEDBU NASTAVNOG SATA

IZ SOCIOLOGIJE

Nastavna cjelina: Sustavi vjerovanja: religija i ideologija

Nastavna jedinica: Religija u modernom društvu

Datum: 29.11.2019.

Razred: 3.

Mentor: doc. dr. sc. Katarina Dadić

Nastavnik: Bernard Golomeić, univ. bacc. soc.

Nastavna cjelina: Sustavi vjerovanja: religija i ideologija

Nastavna jedinica: Religija u modernom društvu

Tip nastavnoga sata: obrada nove nastavne jedinice

Cilj nastavnoga sata: Upoznavanje učenika s pojmom religije, sekularizacije, civilne religije te pojmovima poput nove religioznosti, religijskog fundamentalizma i religioznosti u Hrvatskoj

Ishodi – učenik će biti sposoban:

* kritički razmatrati religiju
* razumjeti ulogu religije u modernom društvu
* objasniti pojmove poput sekularizacije, civilne religije, nove religioznosti i religijskog fundamentalizma
* objasniti utjecaj religije na razvoj društva
* analizirati kako religija utječe na događaje, procese i promjene u društvu

Nastavne metode rada: dijaloška metoda, audio-vizualna metoda, metoda diskusije

Nastavni oblici rada: frontalni, diskusija

Nastavna sredstva: udžbenik, *PowerPoint*-prezentacija, video-isječak

Nastavna pomagala: računalo, projektor, ploča

Međupredmetna korelacija: povijest, filozofija, demografija

Struktura i trajanje pojedinoga dijela nastavnoga sata:  
**Uvodni dio**: Upoznavanje učenika s temom nastavne jedinice uz kratki razgovor i motivacijska pitanja (5 – 7 minuta)  
**Središnji dio**: Upoznavanje s pojmom religije i njenog utjecaju na pojedinca i društvo, zatim s pojmovima sekularizacije, civilne religije, nove religioznosti, religijskog fundamentalizma i religioznosti u Hrvatskoj. (25 – 28 minuta)  
**Završni dio**: Rasprava (8 – 10 minuta)

**ARTIKULACIJA NASTAVNOGA SATA**

Tablica sa sljedećim elementima:

|  |  |  |  |  |
| --- | --- | --- | --- | --- |
| FAZE NASTAVNOGA SATA  I NJIHOVO  TRAJANJE | NASTAVNI SADRŽAJI | METODE I  METODIČKI  POSTUPCI | AKTIVNOSTI  UČENIKA | NASTAVNE  ZADAĆE UNUTAR FAZA NASTAVNOGA SATA |
| **Uvodni dio** | Nastavnik pozdravlja učenike, započinje sat kratkim razgovorom o temi nastavnog sata i prikazuje video – isječak kao uvod u temu nastavne jedinice. Nastavnik najavljuje temu nastavnog sata. | Metoda razgovora | Aktivno sudjelovanje | Prisjećanje prethodne nastavne jedinice. |
| **Središnji dio** | Nastavnik započinje obradu nove nastavne jedinice s objašnjenjem pojma religije i pojmova vezanih uz religiju. Kroz nekoliko fotografija nastoji s učenicima ustanoviti što se to mijenjalo tijekom vremena i kako je to utjecalo na društvo. Nastavnik nadalje objašnjava kako religija, sekularizacija i nova religioznost utječu na društvo i društvene promjene.  Nakon objašnjenja pojma religije, objašnjava i sekularizacijui te prikazuje primjere iz svijeta. Nakon toga prikazuje kako nova religioznost utječe na stanovništvo i društvo. Kod civilne religioznosti nastavnik objašnjava pojam te objašnjava kako je civilna religioznost utjecala na stanovništvo.  Za kraj obrađuje pojam religijskog fundamentalizma i religije u Hrvatskoj uz prikaz fotografija i video isječaka koji upućuju na glavne probleme vezane uz odnos religije i suvremenog društva. Prikazuje kratak video – isječak o religijskom fundamentalizmu. | Metoda izlaganja kombinirana razgovorom,  Metoda diskusije i interakcije s učenicima | Učenici slušaju, zapisuju, odgovaraju na pitanja, navode vlastite primjere, gledaju video-isječak te ih komentiraju. | Upoznavanje s pojmovima, razumijevanje istih te razvoj i izražavanje kritičkog mišljenja o pitanjima religije i pojmova vezanih uz religiju. |
| **Završni dio** | Nastavnik za kraj kroz ponavljanje usvojenih pojmova na nastavnom satu provjerava ishode. Nastavnik zaključuje sat te se zahvaljuju na suradnji. | Metoda diskusije | Učenici aktivno sudjeluju u ponavljaju nastavne jedinice. | Ponavljanje ključnih pojmova nastavne jedinice kroz primjere. |

**IZVORI I LITERATURA**

• literatura kojom se koriste i na koju se upućuju učenici

* Fanuko, N. (2012). *Sociologija*. Profil, Zagreb

• literatura korištena za pripremanje nastavnoga sata

* Fanuko, N. (2012). Sociologija. Profil, Zagreb

**PRILOZI**

**PPT prezentacija**

[**https://www.youtube.com/watch?v=AvFl6UBZLv4**](https://www.youtube.com/watch?v=AvFl6UBZLv4)